PRITARTA

Rokiškio rajono savivaldybės tarybos

2022 m. kovo 25 d. sprendimu Nr. TS-

**BIUDŽETINĖS ĮSTAIGOS ROKIŠKIO BASEINo 2021 metų VEIKLOS**

**ataskaita**

1. Įstaigos pristatymas:

 1.1. Savivaldybės biudžetinė įstaiga – Rokiškio baseinas, adresas: Taikos g. 21A, Rokiškis, tel. 8 686 08950, el. paštas info@rokiskiobaseinas.lt, interneto svetainė [www.rokiskiobaseinas.lt](http://www.rokiskiobaseinas.lt) Rokiškio baseino veiklos pradžia – 2018 m. spalio 19 d. Rokiškio baseino pagrindinė veiklos sritis – sportinė veikla, kodas 93.1.

 1. 2. Baseino direktorius – Vitalijus Jocys. Vadybinis darbo stažas – 13 metų.

 1.3. Įstaigos misija – šiuolaikiška, saugi, patraukli lankytis, dirbti ir kurti, atvira vietos bendruomenei įstaiga. Inovatyvi, teikianti aukštos kokybės sveikatingumo ir plaukimo sporto paslaugas, plėtros, novatoriškumo srityje, sėkmingai organizuojanti plaukimo sportą Lietuvoje bei užsienyje, užtikrinanti sklandžią tarpinstitucinę partnerystę, kuri maksimaliai tenkina visų klientų sveikatinimo bei užimtumo poreikius, konkurencinga įstaiga.

1.4. Vizija – įstaiga, teikianti Lietuvos ir užsienio piliečiams kokybiškas sporto ir rekreacijos paslaugas; skatinanti žmonių užimtumą, sudaranti palankias sąlygas sportininkams (plaukikams), kurianti miesto įvaizdį, plėtojanti Rokiškio krašto turizmą.

1.5. Įstaigos darbuotojai:

|  |  |  |
| --- | --- | --- |
| Administracijos darbuotojai | Specialistai | Pagalbinis personalas |
| 3 | 11 | 5 |

2. Pagrindiniai ataskaitinio laikotarpio veiklos rezultatai, svarbiausi įvykiai.

 2021 m. Rokiškio baseinas dėl pandemijos suvaržymų tik 7 mėn. teikė komercines paslaugas gyventojams. 9 mėn. buvo vykdoma neformaliojo ugdymo veikla. Vasarą vyko plėtra prie Rokiškio ežero: atidaryta vandens slidžių trasa. Du mėnesius baseinas ir vandens batutų parkas vykdė veiklas paraleliai.

Nepaisant visų sunkumų baseinas sugebėjo ne tik įvykdyti užsibrėžtus tikslus, bet juos ir viršyti.

 Baseino veikla - sezoniška. Vasarą lankytojų srautai krenta net iki 80 procentu, tad šiuos klientų praradimus Įstaiga stengiasi kompensuoti vandens batutų parku prie Rokiškio ežero. Aqua Jump Rokiškis parke teikiame šias komercines paslaugas: čiuožimas vandens slidėmis, vandens slidžių, hidrokostiumų, vandenlenčių, gultų, vandens dviračių nuoma.

 Organizacijai yra svarbu formuoti patikimos įstaigos įvaizdį, organizuojant įsimintinus renginius ir teikiant aukštos kokybės paslaugas savo administruojamuose objektuose. Įgyvendindama šią misiją, Įstaiga dirba inovatyviai, skatina rinkoje teikiamų paslaugų kokybės pokyčius, yra atvira naujovėms ir taiko efektyviausius sprendimus.

 Pandemija visiškai sujaukė baseino planus. Siekiant išvengti visiško baseino uždarymo, Įstaiga buvo akredituota ir pradėjo teikti suaugusiųjų neformalų švietimo paslaugas (teisės aktai leido teikti neformaliojo ugdymo užsiėmimus grupėms, kurias sudaro 5 lankytojai). Nors ši veikla buvo nuostolinga, darbuotojai turėjo darbo, nereikėjo eiti į prastovas. Šis sunkus laikotarpis paveikė darbuotojų psichologinę būseną. Prastovų metu Rokiškio baseinas negalėjo pretenduoti ir gauti Lietuvos Respublikos Vyriausybės numatytų subsidijų, tad nuolat buvo ieškoma įvairių būdų vykdyti veiklą.

Baseino veikla išsiskiria tuo, kad patiriami veiklos kaštai yra dideli ir beveik nepriklauso nuo lankytojų skaičių, elektros ir šildymo išlaidos yra pastovios ištisus metus, tad ir nevykdant veikos sutaupyti beveik neįmanoma. Elektros kaštų sumažinimui baseinas pateikė paraišką pagal priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ ir gavo finansavimą.

 Užsibrėžtus tikslus sutrukdė įgyvendinti COVID 19 pandemija Lietuvoje ir pasaulyje. Įstaiga prarado daug klientų – vietinių ir svečių, ypač iš kaimyninės Latvijos, kurie sudarė apie 15 proc. baseino komercinių lankytojų.

 3. Darbuotojų skaičius ir baseino struktūra per 2021 metus:

|  |  |  |  |
| --- | --- | --- | --- |
| Eil.Nr. | Pareigybės | Patvirtintos pareigybės | Užimtos pareigybės |
| 1. | Direktorius | 1 | 1 |
| 2. | Vadybininkas-administratorius | 1 | 1 |
| 3. | Sporto renginių ir programųkoordinatorius | 1 | 1 |
| 4. | Ūkio dalies administratorius | 1 | 1 |
| 5. | Baseino priežiūros specialistas | 1 | 1 |
| 6. | Rūbininkas-kasininkas | 3 | 3 |
| 7. | Instruktorius-gelbėtojas | 4 | 4 |
| 8. | Plaukimo mokytojas | 1 | 1 |
| 9. | Valytojas | 4 | 4 |
| 10. | Darbininkas | 1 | 1 |
|  |  | Iš viso: 18 pareigybių | Iš viso: 18 pareigybių |

 4. Personalo skatinimo priemonės 2021 metais:

 4.1. Dėl paskelbto karantino mokymosi veikla ir tobulėjimo galimybės įstaigoje nebuvo sustabdytos, darbuotojai galėjo mokytis nuotoliniu būdu. Įstaigos darbuotojai nori tobulėti ir siekti išsikeltų profesinių tikslų, vertina mokymosi galimybes, todėl pagal darbuotojų ir įstaigos poreikį darbuotojams suteikiamos galimybės dalyvauti konferencijose ir kvalifikacijos kėlimo kursuose, apmokamos darbo kelionės bei komandiruotės išlaidos.

 4.2. Lanksčios darbo valandos ir laisvalaikis. Darbuotojai vertina savo laiką ir laisvalaikį. Darbo grafikų lankstumas pagal galimybes leidžia jiems geriau suderinti asmeninius įsipareigojimus ir atsakomybę darbe.

 4.3. Asmeninis įvertinimas. Vadovas labai dažnai padėkoja už atliktą darbą asmeniškai ir leidžia veikti savarankiškai. Darbuotojai nori jausti, kad jie reikalingi ir kad jų darbas yra vertinamas. Iki sausio 31 d. per metinį pokalbį darbuotojai gauna konkrečias, suprantamas ir įgyvendinamas užduotis. Kadangi kolektyvas nėra didelis, darbiniai pokalbiai su kiekvienu vyksta beveik kiekvieną dieną. Jų metu įsiklausoma, kokie darbuotojų poreikiai, džiaugsmai ir bėdos.

 4.4. Dalyvavimas įstaigos veikloje. Darbuotojai įtraukiami, skatinami teikti siūlymus ir dalyvauti įstaigos veikos planavime, sprendimų paieškoje ir priėmime, problemų analizėje bei naujovių diegime. Organizuojant bendrus bei įvairių darbo grupių susirinkimus, diskusijas, individualius pokalbius, darbuotojui leidžiama pajusti savo pareigybės svarbą, objektyviai įvertinti savo atliekamą darbą. Dalyvaudamas įstaigos veikloje darbuojas įgyja praktinės patirties, sužino daug naujo, mokosi iš savo kolegų, generuoja naujas idėjas, teikia pasiūlymus veiklos tobulinimui bei komercinei naudai. Tokiu būdu atliekamas darbas tampa įdomesnis ir svarbesnis, darbuotojas sugeba pažvelgti plačiau, suvokti savo vietą įmonėje ir įvertinti jam skiriamų užduočių svarbą.

 4.5. Piniginis įvertinimas ir karjeros galimybės. Įvertinant darbuotojo atliekamą darbą, skiriami piniginiai priedai, premijos, darbo užmokesčio padidinimas, aukštesnio lygio pareigybė.

 4.6. Patogi darbo vieta. Įstaiga žino, kad našiausi darbo rezultatai užtikrinami tik patogioje ir funkcionalioje darbo vietoje, kad darbuotojai jaustųsi saugūs, kiekvienais metais Rokiškio baseinas stengiasi investuoti į darbo vietą, kad ji būtų komfortiška, patogi, pasirūpina funkcionaliais baldais, palankia patalpos atmosfera (temperatūra, drėgmės lygiu ir ventiliacija) bei tinkamu apšvietimu. Taip pat darbuotojai yra aprūpinami specialiais darbo rūbais, marškinėliais, bliuzonais, apsaugos priemonėmis.

 4.7. Motyvacinės išvykos: baseino darbuotojų žygis plaustu per Sartų ežerą.

 4.8. Motyvaciniai renginiai: „Žingsnių iššūkis“, darbuotojų kalėdinis vakaras.

 4.9. Higienos įgūdžių mokymai visiems įstaigos darbuotojam.

 4.10. Pirmos pagalbos mokymai visiems įstaigos darbuotojams.

 5. Įstaigos darbuotojų kvalifikacijos kėlimas 2021 m.:

|  |  |
| --- | --- |
| Pareigybė | Kvalifikacijos tobulinimas  |
| Direktorius | 2021-03-10 „Efektyvios vidaus kontrolės sukūrimo ir palaikymo gairės“ (8 ak. val.);2021-03-20 „Vadovo laikas“ (30 ak. val.);2021-12-19 „ Personalo administravimas“ (6 ak. val.);2021-10-11 Korupcijos ir prevencijos seminaras (3 ak. val.). |
| Vadybininkas- administratorius | „Efektyvios vidaus kontrolės sukūrimo ir palaikymo gairės“ (8 ak. val.);„Personalo veiklos valdymo ir vadovavimo psichologiniai ir organizaciniai aspektai“ (6 ak. val.);„Personalo administravimas“ (6 ak. val.);2021-10-11 Korupcijos ir prevencijos seminaras (3 ak. val.). |
| Sporto programų ir renginių organizatorius | 2021-04-29 „Sporto teisės pagrindai“ (8 ak. val.);2021-05-10 „Mokausi plaukti ir saugiai elgtis vandenyje 2021 vadovų seminaras“ (3 ak. val.);2021-10-11 Korupcijos ir prevencijos seminaras (3 ak. val.);2021-12-20 „Personalo administravimas“ (6 ak. val.). |
| Ūkio dalies administratorius | Darbuotojų saugos ir sveikatos teisinė bazė ( 40 val.);Mažos vertės pirkimų vykdymas, CVP IS sistemos ypatumai (7 ak. val.);Mažos vertės pirkimų naujovės . Žalieji pirkimai (14 ak. val.);Paskaita antikorupcine tema (3 val.). |
| Rūbininkas-kasininkas | 2021-10-11 Korupcijos ir prevencijos seminaras (3 ak. val.);„Dokumentų valdymo mokymai pradedantiesiems“ (3,5 ak. val.). |
| Instruktorius-gelbėtojas | 2021-10-11 Korupcijos ir prevencijos seminaras (3 ak. val.). |
| Baseino priežiūros specialistas | „Darbininko, dirbančio aukštalipio darbus, mokymo programa“ (1 sav.);2021-10-11 Korupcijos ir prevencijos seminaras (3 ak. val.); |
| Valytojas | 2021-10-11 Korupcijos ir prevencijos seminaras (3 ak. val.); |
| Darbininkas | 2021-10-11 Korupcijos ir prevencijos seminaras (3 ak. val.); |
| Plaukimo mokytojas | 2021-08-05 „Mokausi plaukti ir saugiai elgtis vandenyje 2021 m.“ (3 ak. val.). |

6. Investicijos per 2021 metus į Įstaigos paslaugų ir baseino pastato gerinimą.

 Gerinant lankytojams sanitarines-higienines sąlygas baseine ir darbuotojų darbo sąlygas, siekiama pagerinti teikiamų paslaugų ir aptarnavimo kokybę.

 Per 2021 metų Įstaiga planavo atlikti būtinus remonto darbus ir prekių bei paslaugų pirkimus, pateikiami prioritetiniai darbai, kurie atlikti siekiant pagerinti paslaugų ir pastato kokybę:

|  |  |  |  |
| --- | --- | --- | --- |
| Objektas | Atlikti darbai | Kaina, Eur. | Finansavimo šaltinis |
| AquaJump Rokiškis | Vandens slidžių trąsos įrengimas | 21 710 | Specialiųjų programų lėšos |
| AquaJump Rokiškis | Vandens slidžių įsigijimas | 1 488,3 | Specialiųjų programų lėšos |
| AquaJump Rokiškis | Vandens dviračio įsigijimas | 1 074 | Specialiųjų programų lėšos |
| Baseinas | Rekuperacijos filtrų keitimas | 1 000 | Specialiųjų programų lėšos |
| AquaJump Rokiškis | Vandens figūrų įsigijimas | 23 183,6 | Specialiųjų programų lėšos |
|  | Iš viso į paslaugų gerinimą investuota per 2021 metus: | 48 455,9 | Specialiųjų programų lėšos⁕ |

⁕ už suteiktas paslaugas gautos pajamos.

 7. Informacija apie ateinančių finansinių metų planuojamus atlikti darbus:

|  |  |
| --- | --- |
| Numatomi darbai | Finansavimo šaltinis |
| Rekuperacinės vėdinimo sistemos filtrų keitimas  | Savivaldybės biudžeto lėšos |
| UV lempų keitimas | Savivaldybės biudžeto lėšos |
| Vandenslydžių trasos įrengimas | Savivaldybės biudžeto lėšos |
| Kaskados įrengimas | Savivaldybės biudžeto lėšos |
| Terasos įrengimas prie Rokiškio ežero | Savivaldybės biudžeto lėšos |
| Saulės kolektorių įsigijimas | Savivaldybės biudžeto lėšos |
| Pontoninio liepto įrengimas ant Rokiškio ežero | Savivaldybės biudžeto lėšos |

8. Baseino energetiniai resursai per 2020–2021 metus:

|  |  |  |
| --- | --- | --- |
| Mėnesiai | 2020 m. | 2021 m. |
| Elektros energija | Šiluma MWh | Vanduo | Elektros energija | Šiluma MWh | Vanduo |
| KWh | M3 | KWh | M3 |
| Sausis | 52871 | 83,18 | 410 | 13207 | 23,11 | 32 |
| Vasaris | 46706 | 76,34 | 320 | 12519 | 25,10 | 3 |
| Kovas | 24214 | 35,46 | 140 | 23492 | 40,28 | 120 |
| Balandis | 2635 | 6,68 | 1 | 23754 | 33,01 | 80 |
| Gegužė | 2005 | 0 | 1 | 28631 | 33,18 | 165 |
| Birželis | 1146 | 0 | 3 | 34937 | 26,35 | 135 |
| Liepa | 1238 | 0 | 4 | 26908 | 16,13 | 100 |
| Rugpjūtis | 16303 | 20,29 | 330 | 6392 | 1,15 | 145 |
| Rugsėjis | 48053 | 45,64 | 210 | 37255 | 56,11 | 190 |
| Spalis | 51592 | 57,15 | 166 | 41226 | 59,18 | 270 |
| Lapkritis | 37103 | 61,82 | 160 | 43543 | 64,25 | 270 |
| Gruodis | 20771 | 25,29 | 42 | 42437 |  | 290 |
| Iš viso | 304637 | 411,85 | 1787 | 334301 |  | 1800 |

 9. Įstaigos suteiktų paslaugų gavėjai:

|  |  |  |  |
| --- | --- | --- | --- |
| Paslaugų gavėjai | Skaičius 2019 m. | Skaičius 2020 m. | Skaičius2021 m.  |
| Mokiniai | 5384 | 1047 | 1705 |
| Komerciniai klientai | 36569 | 19547 | 11613 |
| Plaukimo pamokėlės | 3678 | 1478 | 2191 |
| Kūno kultūros ir sporto centro treniruotės | 7033 | 2502 | 3058 |
| Privačios treniruotės | 1547 | 677 | 747 |
| Sveikatos biuro užsėmimai | 2241 | 1704 | 0 |
| Iš viso: | 56452 | 26955 | 19314 |

 10. Finansavimo šaltiniai ir biudžeto lėšos:

|  |  |  |
| --- | --- | --- |
| Finansavimo šaltiniai | Lėšos, tūkst. Eur, 2020 m. | Lėšos, tūkst. Eur, 2021 m. |
| Savivaldybės biudžetas | 417,1 | 383,4 |
| Savivaldybės biudžeto lėšosBiudžetinių įstaigų pajamos (teikiamų mokamų paslaugų lėšos) | 186,6230,5 | 260,7119,6 |
| Kiti šaltiniai |  |  |
| ES paramos lėšosKitų finansavimo šaltinių lėšosRokiškio rajono savivaldybės vaikų socializacijos programa | 000 | 003,1 |

 10.1. Biudžeto išlaidos:

|  |  |  |
| --- | --- | --- |
| Išlaidų pavadinimas | Finansavimo šaltiniai | Lėšos, tūkst. Eur. |
| Savivaldybės biudžeto lėšos | Biudžetinių įstaigų pajamos | Kitų šaltinių lėšos |
| Darbo užmokestis ir socialinis draudimas | 217,8 |  |  | 217,8 |
| Ryšių paslaugos | 0,9 |  |  | 0,9 |
| Transporto išlaikymas | 0,4 |  |  | 0,4 |
| Komunalinės paslaugos | 29,5 | 45,0 | 3,1 | 77,6 |
| Informacinių technologijų prekių ir paslaugų įsigijimas |  |  |  |  |
| Ekspertų ir konsultantų paslaugos |  |  |  |  |
| Ilgalaikio materialiojo turto remontas  |  |  |  |  |
| Reprezentacinės išlaidos |  |  |  |  |
| Kvalifikacijos kėlimas | 0,8 |  |  | 0,8 |
| Kitų prekių ir paslaugų įsigijimas | 10,4 | 28,6 |  | 39,0 |
| Darbdavių socialinė parama pinigais | 0,9 |  |  | 0,9 |
| Materialiojo ir nematerialiojo ilgalaikio turto įsigijimas  |  |  |  |  |
| *Kitas ilgalaikis materialusis turtas* |  | *46,0* |  | *46,0* |
| *Kitos mašinos ir įrengimai* |  |  |  |  |
| *Kompiuterinė programinė įranga, kompiuterinės programinės įrangos licencijos* |  |  |  |  |
| IŠ VISO: | 260,7 | 119,6 | 3,1 | 383,4 |

 10.2. Baseino pajamos:

|  |  |  |  |
| --- | --- | --- | --- |
| Mėnuo | 2019 m. pajamos, Eur. | 2020 m. pajamos, Eur. | 2021 m. pajamos, Eur. |
| Sausis | 27998 | 32411 | 411 |
| Vasaris | 26561 | 38715 | 175 |
| Kovas | 28836 | 14183 |  |
| Balandis  | 17304 | 1760 | 3125 |
| Gegužė | 13848 | 2900 | 3694 |
| Birželis | 7241 | 6741 | 22300 |
| Liepa  | 0 | 5035 | 13961 |
| Rugpjūtis | 0 | 8349 | 4416 |
| Rugsėjis | 19425 | 20244 | 9987 |
| Spalis | 32724 | 24820 | 20607 |
| Lapkritis | 32753 | 5679 | 29902 |
| Gruodis | 41413 | 656 | 28109 |
| Iš viso: | 248103 | 161493 | 136687 |

 10.3. ,,AquaJump“ Rokiškis pajamos 2020 ir 2021 m.

|  |  |  |  |  |
| --- | --- | --- | --- | --- |
| 2020 m. | ,,AquaJump Rokiškis“ pajamos, Eur. | Batutų bilietai, Eur | Prekės, Eur | Kitos paslaugos, Eur |
| Birželis | 6527 | 5359 | 745 | 636 |
| Liepa | 4337 | 3367 | 614 | 1053 |
| Rugpjūtis | 6049 | 6024 | 711 | 2341 |
| Iš viso: | 16913 | 14750 | 2071 | 4032 |

|  |  |  |  |  |  |
| --- | --- | --- | --- | --- | --- |
| 2021 m. | ,,AquaJump Rokiškis“ pajamos, Eur. | Batutų bilietai, Eur | Vandenlenčių bilietai, Eur | Prekės, Eur | Kitos paslaugos, Eur |
| Birželis | 5807 | 3175 | 723 | 1303 | 606 |
| Liepa | 12759 | 6618 | 3317 | 1552 | 1272 |
| Rugpjūtis | 3038 | 1109 | 1313 | 217 | 399 |
| Rugsėjis | 202 | 0 | 150 | 40 | 12 |
| Iš viso: | 21806 | 10902 | 5503 | 3112 | 2289 |

 10.4. Įsigytas ilgalaikis turtas 2021 m.:

|  |  |  |
| --- | --- | --- |
| Eil.Nr. | Turto pavadinimas | Turto vertė, Eur. |
| 1. | Vandenlenčių parkas | 21710 |
| 2. | Vandenlenčių parko figūros | 23183,6 |
| 3. | Vandens dviratis | 1074 |
|  | Iš viso: | 45967,60 |

 11. Įstaigos tikslai, veikla ir rezultatai.

 Pagrindinis baseino tikslas – teikti kūno kultūros ir sporto, baseino, pirčių, laisvalaikio, sveikatos ir kitas paslaugas visuomenei, organizuoti sportinius ir pramoginius renginius, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą. Pagrindinė baseino veiklos rūšis – pramogų ir poilsio organizavimas. Baseinas orientuotas į sportinį rekreacinį švietimą, vaikų poilsio stovyklas bei sportinės veiklos užsiėmimus, gyventojų sveikatinimą ir užimtumą.

 Baseine teikiamos kokybiškos mokymo plaukti ir sportininkų rengimo paslaugos, plečiama paslaugų pasiūla įgyvendinant Lietuvos valstybinę, regioninę ir savivaldybės kūno kultūros ir sporto politiką, rengiami kūno kultūros ir sporto plėtros projektai bei įgyvendinamos atitinkamos programos, teikiamos mokamas sportinės veiklos paslaugos.

 2021 metais plaukimo baseine iš viso apsilankė **26 955** žmonės.

Apsilankymų skaičius pagal vietovę:

12. Renginiai ir įvykiai:

 12.1. Stovyklos:

|  |  |
| --- | --- |
|  | 2021 m. liepos mėn. dieninė vaikų vasaros stovykla „Vandens purslai“. Programa ,,Ugdymo kokybės ir mokymosi aplinkos užtikrinimas (03)“ I pamaina: nuo liepos 12 d. iki liepos 16 d., II pamaina nuo liepos 19 d. iki liepos 23 d. Trukmė - 10 d. d. Dalyvių skaičius - 30 vaikų. |

12.2.Varžybos:

|  |  |
| --- | --- |
|  | 2021 m. gegužės 21 d. Rokiškio rajono atviros vaikų plaukimo pirmenybės. Varžybose dalyvavo 100 plaukikų. |
|  | 2021 m. rugsėjo 20 d. atviros vaikų plaukimo varžybos. Dalyvavo 120 plaukikų iš Radviliškio, Pasvalio, Utenos, Anykščių ir Ignalinos. |
|  | 2021 m. gruodžio 15 d. Rokiškio rajono atviros vaikų kalėdinės plaukimo varžybos. Dalyvavo 70 plaukikų. |
|  | 2021 m. gruodžio 15 d. Tarpmokyklines vaikų plaukimo varžybos. Dalyvavo mokiniai iš 7 mokyklų, iš viso: 100 1-4 klasių plaukikų.  |

 12.3. Kita veikla:

|  |  |
| --- | --- |
|  | 2021 m. vasario 18 d. atvyko Dusetų mokykla pasidalinti gerąją patirtimi ir išbandyti baseino teikiamas paslaugas. Atvyko 16 moksleivių. |
|  | 2021 m. kovo 1 d. priimta savanorė pagal jaunimo savanorius priimančios organizacijos akreditaciją. |
|  | 2021 m. kovo 8 d. „Rokiškio baseino darbuotojų žingsnių iššūkis“. Iššūkyje dalyvavo 10 Rokiškio baseino darbuotojų.  |
|  | Nuo 2021 m. balandžio 12 d. iki 2021 m. birželio 13 d. priimta Kauno kolegijos praktikantė. |
|  | 2021 m. birželio 1 d. ,,AquaJump Rokiškis“ vandens batutų parko bei vandenlenčių trasos atidarymo šventė.  |
|  | 2021 m. projektas „Rokiškio rajono vaikų sveiko ir aktyvaus gyvenimo būdo skatinimas“. Dalyvavo visos Rokiškio rajono mokyklos. Orientuota į pradinių klasių mokinius, jų mokymą plaukti. |
| 1.
 | 2021 m. birželio 30 d. pateikta neformaliojo vaikų švietimo programa plaukimui. Sudaryta 1 11 vaikų grupė. Programos pavadinimas „Aktyvus Rokiškio baseinas“. |
|  | Nuo 2021 m. sausio 2 d. Rokiškio KKSC NVŠ plaukimo treniruotės baseine. Sudarytos 8 grupės. |
|  | Nuo 2021 m. sausio 3 d. prasidėjo Rokiškio baseino plaukimo pamokėlės vaikams. Sudarytos 7 gr. po 12-15 vaikų, 1.5 val., 2 kartus per savaitę. |
|  | 2021 m. birželio 23 d. atvyko muzikos mokyklos stovykla į ,,AquaJump Rokiškis” išbandyti vandens batutų pramogas.  |
|  | 2021 m. liepos 1 d. priimta savanorė pagal jaunimo savanorius priimančios organizacijos akreditaciją. |
|  | 2021 m. liepos 3 d. atvyko Mad Tuna Boards komanda ir pristatė naujas vandenlentes. Klientai galėjo išbandyti lietuviškas vandenlentes nemokamai.  |
|  | 2021 m. birželio 5-9 d. atvyko Ilzenbergo dvaro organizuojama stovykla mokytis plaukti ir išbandyti SPA zonos teikiamus malonumus. Iš viso atvyko 30 vaikų.  |
|  | 2021 m. birželio 29 d. priimta nauja savanorė. |
|  | 2021 m. rugsėjo mėnesį sudarytos 4 vakarinės Aqua Aerobikos grupės Rokiškio baseine. |
|  | 2021 m. rugsėjo 1 d. priimta nauja savanorė.  |
|  | 2021 m. rugsėjo 8 d. atvyko Pasvalio sporto centras pasidalinti gerąja patirtimi bei aptarti tolimesnes bendradarbiavimo kryptis.  |
|  | 2021 m. spalio 4 d. projektas „Mokėk plaukti ir saugiai elgtis vandenyje“, dalyvavo 2 klasių moksleiviai.  |
|  | Nuo 2021 m. spalio mėn. įgyvendintas projektas (asmens higiena Rokiškio lopšelis-darželis „Varpelis”). Dalyvavo 20 moksleivių. |
|  | 2021 m. spalio 11 d. vyko korupcijos ir prevencijos seminaras. Dalyvavo visi Rokiškio baseino darbuotojai.  |
|  | 2021 m. spalio 28 d. atvyko Milda Šeibokaitė, mokymo plaukti projekto vadovė, pasidalino savo žiniomis ir gerąją patirtimi apie 2 klasių mokymą plaukti.  |
|  | 2021 m. lapkričio 12 d. apsilankė vaikų globos namai. |
|  | 2021 m. antradieniais mankštintis baseine atvyksta Rokiškio dziudo ir sambo klubas ,,Torris” su 10 vaikų komanda. |

 Per trečiuosius baseino gyvavimo metus sulaukta 26 955 lankytojų, buvo suorganizuotos keturios varžybos ir kiti įvairūs renginiai. 2022 metų planuose numatoma tęsti projektą „Mokėk plaukti ir saugiai elgtis vandenyje“. Projekte dalyvauja Rokiškio rajono 2 klasių mokiniai. Tikimasi suorganizuoti seniūnijų plaukimo varžybas, tarptautines ir Rokiškio rajono vaikų plaukimo varžybas, bus tęsiamos veiklos su Rokiškio rajono kūno kultūros ir sporto centru (KKSC). Tęsime neformalaus vaikų švietimo programą „Aktyvus Rokiškio baseinas“, taip pat plaukimo pamokėles įvairaus amžiaus vaikams. Bus tęsiamos privačios ,,Aqua aerobika“ treniruotės baseine. Planuojame suformuoti 2 grupes kūdikių mokymui plaukti (plukdymui) bei 1 suaugusiųjų grupę. Tęsime priėmimą pagal savanorius priimančios organizacijos (PO) taisykles, taip pat norinčius atlikti praktiką Rokiškio baseine. Teiksime paraišką Rokiškio rajono savivaldybei dėl ,,Ugdymo kokybės ir mokymosi aplinkos užtikrinimas“ programos, taip pat dėl projekto Erasmus + „Plaukimo propagavimas jaunai ir sveikai kartai“ patvirtinimo.

 13. Įstaigos teikiamos paslaugos.

 Pagrindinės veiklos rūšys – sportinė veikla, kodas 93.1., kitos veiklos rūšys: vaikų poilsio stovyklų veikla, kodas 55.20.20., poilsio ir sporto reikmenų nuoma ir išperkamoji nuoma, kodas 77.21., sporto įrangos nuoma, kodas 77.21.40., sportinis ir rekreacinis švietimas, kodas 85.51., kitas, niekur kitur nepriskirtas, švietimas, kodas 85.59., sporto įrenginių eksploatavimas, kodas 93.11., kūno rengybos centrų veikla, kodas 93.13., kita sportinė veikla, kodas 93.19., pramogų ir poilsio organizavimo veikla, kodas 93.2., kita pramogų ir poilsio organizavimo veikla, kodas 93.29., fizinės gerovės užtikrinimo veikla, kodas 96.04.

 14. Vadovo indėlis, tobulinant įstaigos administravimą.

 Pagrindiniai Rokiškio baseino vadovo-direktoriaus darbo principai – užsibrėžto tikslo siekimas, bendravimas ir iniciatyvumas, tobulėjimas.

 Svarbiausi Įstaigos vadovo uždaviniai:

1. užtikrinti efektyvų įstaigos vykdomos veiklos tęstinumą;
2. gerinti ir efektyviai išnaudoti turimą sportinę bei aktyvaus poilsio bazę;
3. užtikrinti teikiamų paslaugų kokybę;
4. užtikrinti personalo profesines kompetencijas;

 5) užtikrinti skaidrų Įstaigos finansinių bei materialinių išteklių panaudojimą.

 15. Problemos, susijusios su įstaigos veikla, ir vadovų siūlomi problemų sprendimo būdai.

 Dėl pandemijos Įstaiga negalėjo vykdyti pilnavertės veiklos.

Direktorius Vitalijus Jocys